ai4bharat/Pralekha huggingface dataset:
श्रम आणि रोजगार मंत्रालय
केंद्रीय क्षेत्रातील कर्मचार्यांसाठी सुधारित किमान वेतन दर
देश कोविड-19 च्या दुसऱ्या लाटेचा सामना करीत असताना, केंद्रीय क्षेत्रातील नियोजित रोजगारांच्या विविध श्रेणीतील कामगारांना मोठा दिलासा मिळाला आहे, भारत सरकारच्या कामगार आणि रोजगार मंत्रालयाने अधिसूचित केलेले महागाई भत्त्याचे सुधारित दर 1.4.2021 पासून लागू होणार आहेत.
कामगार केंद्राच्या सरासरी ग्राहक किंमत निर्देशांक  च्या आधारे महागाई भत्त्याच्या दरात सुधारणा करण्यात आली आहे. चल महागाई भत्त्याच्या दरात सुधारणा करण्याच्या प्रयोजनात जुलै ते डिसेंबर 2020 या कालावधीतील सरासरी सीपीआय-आयडब्ल्यूचा उपयोग करण्यात आला.
कामगार आणि रोजगार मंत्री श्री संतोष गंगवार म्हणाले, “याचा फायदा देशभरातील केंद्रीय क्षेत्रातील नियोजित रोजगारांच्या विविध श्रेणीतील सुमारे 1.50 कोटी कामगारांना होईल. चल महागाई भत्त्यातील वाढ सध्याच्या विशेषतः महामारीच्या काळात कामगारांना सहाय्य्यकारी ठरेल.''
श्री गंगवार यांनी असेही नमूद केले की, मुख्य कामगार आयुक्त  यांच्याद्वारे यासंदर्भातील आदेश जारी करण्यात आले असून 1 एप्रिल 2021 पासून त्याची अंमलबजावणी होईल.
Rates of wages for different categories of employees
|
|
Schedule employment
|
|
Category of employees
|
|
Rate of wages including Variable Dearness Allowance Area wise per day 
|
|
A
|
|
B
|
|
C
|
|
Construction or maintenance of roads or runways or building operations etc.
|
|
Unskilled
|
|
645
|
|
539
|
|
431
|
|
Semi-Skilled/Unskilled Supervisor
|
|
714
|
|
609
|
|
505
|
|
Skilled/Clerical
|
|
784
|
|
714
|
|
609
|
|
Highly Skilled
|
|
853
|
|
784
|
|
714
|
|
Sweeping and Cleaning
|
|
--
|
|
645
|
|
539
|
|
431
|
|
Loading and Unloading workers
|
|
--
|
|
645
|
|
539
|
|
431
|
|
Watch and Ward
|
|
Without Arms
|
|
784
|
|
714
|
|
609
|
|
With Arms
|
|
853
|
|
784
|
|
714
|
|
Agriculture
|
|
Unskilled
|
|
411
|
|
375
|
|
372
|
|
|
|
Semi-Skilled/Unskilled Supervisor
|
|
449
|
|
413
|
|
379
|
|
|
|
Skilled/Clerical
|
|
488
|
|
449
|
|
412
|
|
|
|
Highly Skilled
|
|
540
|
|
502
|
|
449
For Mines employees
|
|
Category
|
|
Above Ground
|
|
Below Ground
|
|
Unskilled
|
|
431
|
|
539
|
|
Semi-Skilled/Unskilled Supervisor
|
|
539
|
|
645
|
|
Skilled/Clerical
|
|
645
|
|
752
|
|
Highly Skilled
|
|
752
|
|
840
केंद्रीय क्षेत्रात नियोजित रोजगारांसाठी ठरविलेले दर केंद्र सरकारी प्राधिकरणाअंतर्गत असलेली आस्थापने, रेल्वे प्रशासन, खाणी, तेलक्षेत्र, प्रमुख बंदरे किंवा केंद्र सरकारने स्थापन केलेली महामंडळे यांना लागू आहेत.
हे दर कंत्राटी आणि हंगामी कर्मचारी / कामगारांना देखील त्याचप्रमाणे लागू आहेत.
केंद्रीय क्षेत्रातील नियोजित रोजगारांच्या कर्मचार्यांसाठी किमान वेतन कायद्याची अंमलबजावणी, देशभरातील मुख्य कामगार आयुक्त  यांच्या तपासणी अधिकाऱ्यांमार्फत सुनिश्चित केली जाते.
पंतप्रधान कार्यालय
पंतप्रधान नरेंद्र मोदी यांच्या अध्यक्षतेखाली सीएसआयआर सोसायटीची बैठक
नवी दिल्ली, 14 फेब्रुवारी 2020
पंतप्रधान नरेंद्र मोदी यांच्या अध्यक्षतेखाली नवी दिल्लीत सीएसआयआर, वैज्ञानिक आणि औद्योगिक संशोधन परिषद सोसायटीची बैठक झाली.
सीएसआयआरच्या कार्याचा तपशील यावेळी पंतप्रधानांना सादर करण्यात आला. या कार्याची प्रशंसा करुन भविष्यातल्या पथदर्शी आराखड्याबाबत पंतप्रधानांनी सूचना केल्या.
देशाच्या कानाकोपऱ्यातल्या विद्यार्थ्यापर्यंत विज्ञानाची महती पोचावी या दृष्टीने आभासी प्रयोगशाळा विकसित करण्याच्या महत्वावर पंतप्रधानांनी भर दिला. विद्यार्थ्यांना लहानपणापासूनच विज्ञानाची गोडी लागावी आणि पुढच्या पिढीमध्ये वैज्ञानिक कौशल्य मजबूत करण्याच्या गरजेवरही त्यांनी भर दिला. जगाच्या वेगवेगळ्या भागात काम करणाऱ्या भारतीयांमध्ये संशोधन आणि विकास प्रकल्पांबाबत सहयोग वृद्धींगत करण्यासाठीही त्यांनी उपाययोजना सुचवल्या.
आकांक्षी भारताच्या गरजांबाबत संशोधकांनी काम करावे असे आवाहन त्यांनी केले. भारताच्या सध्याच्या सामाजिक प्रश्नांवर, कुपोषण, जलसंवर्धन यासारख्या प्रश्नांवर सीएसआयआरने लक्षकेंद्रीत करण्याची गरज त्यांनी व्यक्त केली.
5- जी, कृत्रिम बुद्धीमत्ता, नवीकरणीय ऊर्जा साठवणुकीसाठी माफक दरातल्या आणि दीर्घ काळ चालणाऱ्या बॅटऱ्या यासारख्या नव्याने सामोरं येणाऱ्या आव्हानांवरती वैज्ञानिकांनी लक्षकेंद्रीत करण्याची गरज त्यांनी व्यक्त केली.
जागतिक दर्जाची उत्पादनं विकसित करण्यासाठी पारंपारिक ज्ञान आणि आधुनिक विज्ञान यांचा संगम साधण्यावर त्यांनी भर दिला. नव कल्पनांच्या व्यापारीकरणाचे महत्वही त्यांनी विषद केले.
जनतेचे जीवनमान उंचावण्याच्या दिशेने सीएसआयआरच्या वैज्ञानिक समुदायाने काम करण्याचे आवाहन पंतप्रधानांनी केले.
M.Chopade/N.Chitale/P.Malandkar
(Visitor Counter : 73
आरोग्य आणि कुटुंब कल्याण मंत्रालय
राज्ये/केंद्रशासित प्रदेशामध्ये कोविड-19 प्रतिबंधक लसीच्या उपलब्धतेविषयी अद्ययावत माहिती
राज्ये आणि केंद्रशासित प्रदेशांना सुमारे 193.53 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 18.47 कोटींपेक्षा अधिक लसीच्या न वापरलेल्या उपयोगी मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
18,47,60,965
केंद्र सरकारने सुमारे 193.53  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
राज्ये आणि केंद्रशासित प्रदेशांकडे 18.47 कोटी  अद्याप न वापरलेल्या आणि उपयोगी मात्रा शिल्लक आहेत.
रेल्वे मंत्रालय
डिझेलवर चालणाऱ्या रेल्वेगाड्यांवर अधिभार आकारण्याविषयीच्या विचारणेबाबत स्पष्टीकरण
नवी दिल्ली, 14 एप्रिल 2022
डिझेल इंजिनवर चालणाऱ्या रेल्वेगाड्यांच्या तिकिटावर आता भारतीय रेल्वेकडून अधिभार लावला जाणार आहे का? अशी विचारणा काही प्रसारमाध्यमांनी केली आहे.
अशी शंका उपस्थित करणाऱ्या सर्वांच्या माहितीसाठी, हे स्पष्ट केले जात आहे, की भारतीय रेल्वेचा असा कुठलाही विचार नाही. याबाबत व्यक्त होत असलेले अंदाज निराधार आहेत.
S.Kane/R.Aghor/P.Malandkar
(Visitor Counter : 172
गृह मंत्रालय
राजस्थान दौऱ्याच्या दुसऱ्या दिवशी केंद्रीय गृह आणि सहकार मंत्री अमित शहा यांच्या हस्ते आज जैसलमेरमध्ये सीमाभाग पर्यटन विकास कार्यक्रमांतर्गत श्री तनोट मंदिर संकुल प्रकल्पाची पायाभरणी आणि भूमिपूजन
अमित शहा यांनी तनोट मातेचे घेतले दर्शन आणि देश तसेच देशवासियांच्या सुख, शांती आणि समृद्धीसाठी केली प्रार्थना
सीमांच्या सुरक्षेसाठी आपल्या प्राणांची आहुती देणाऱ्या शूरवीरांना तनोट विजयस्तंभ येथे अभिवादन करून केंद्रीय गृहमंत्र्यांनी कृतज्ञ देशाच्या वतीने वाहिली आदरांजली
या प्रकल्पामुळे तनोट आणि जैसलमेरच्या सीमावर्ती भागाचा विकास होईल आणि स्थानिक तरुणांसाठी रोजगाराच्या संधी वाढतील यामुळे स्थलांतर थांबून त्या भागाची सुरक्षाही होईल बळकट
केंद्रीय गृह आणि सहकार मंत्री अमित शहा यांनी आपल्या राजस्थान दौऱ्याच्या दुसऱ्या दिवशी आज सीमाभाग पर्यटन विकास कार्यक्रमांतर्गत जैसलमेर येथील श्री तनोट मंदिर परिसर प्रकल्पाची पायाभरणी आणि भूमिपूजन केले.
‘तनोट विजय स्तंभ’ येथे आपल्या सीमांच्या सुरक्षेसाठी आपल्या प्राणांची आहुती देणाऱ्या शूर सैनिकांना अभिवादन करून अमित शहा यांनी कृतज्ञ देशाच्या वतीने आदरांजली वाहिली.
पंतप्रधान नरेंद्र मोदी यांच्या नेतृत्वाखाली सीमावर्ती भागात पहिल्यांदाच विकास पोहोचत आहे आणि सीमाभाग पर्यटनाच्या दूरदर्शी उपक्रमाचा परिणाम म्हणून,सीमावर्ती भागात राहणार्या लोकांचे जीवनमान तर उंचावत आहेच, पण त्या भागातून होणारे स्थलांतरही थांबत आहे, परिणामी त्या भागातील सुरक्षा बळकट होत आहे, असे शहा यांनी सांगितले. याचाच एक भाग म्हणून , श्री तनोट माता मंदिराला भेट देणाऱ्या तरुणांना आपल्या सैनिकांचे शौर्य आणि साहस जाणून घेता यावे या दृष्टीने केंद्रीय गृहमंत्र्यांनी जैसलमेरमध्ये सीमाभाग पर्यटन विकास कार्यक्रमांतर्गत 17.67 कोटी रुपयांच्या श्री तनोट मंदिर संकुल प्रकल्पाची पायाभरणी केली.
अमित शाह यांनी तनोट मातेचे दर्शन घेतले आणि देश तसेच देशवासियांच्या सुख, शांती आणि समृद्धीसाठी प्रार्थना केली.
जैसलमेरच्या ऐतिहासिक श्री मातेश्वरी तनोट राय मंदिराचा अद्भुत इतिहास आहे. शत्रूशी लढण्यासाठी तनोट माता सैनिकांना शक्ती देते आणि युद्धात देशाचे रक्षण करते असे मानले जाते.
वस्त्रोद्योग मंत्रालय
भारताच्या उपराष्ट्रपतींकडून सोमवार दिनांक, 28 नोव्हेंबर 2022 रोजी श्रेष्ठ कारागीरांना शिल्प गुरू आणि राष्ट्रीय पुरस्कार पुरस्कार प्रदान केले जाणार
केंद्रीय वस्त्रोद्योग, ग्राहक व्यवहार, अन्न आणि सार्वजनिक वितरण आणि वाणिज्य आणि उद्योग मंत्री पीयूष गोयल, या समारंभाच्या अध्यक्षस्थानी
शिल्प गुरू आणि राष्ट्रीय पुरस्कारांचा उद्देश हस्तकला क्षेत्रातील उत्कृष्ट कारागिरांचा सन्मान करणे, हा आहे
केंद्रीय वस्त्रोद्योग मंत्रालयाद्वारे सोमवार, दिनांक 28 नोव्हेंबर 2022 रोजी 2017, 2018 आणि 2019 या वर्षांतील कुशल हस्तकला कारागिरांना 'शिल्प गुरू' आणि 'राष्ट्रीय पुरस्कार' देण्याच्या समारंभाचे आयोजन करण्यात आले आहे.
उपराष्ट्रपती श्री जगदीप धनखर हे या सोहळ्याचे प्रमुख पाहुणे आहेत. केंद्रीय वस्त्रोद्योग, ग्राहक व्यवहार, अन्न आणि सार्वजनिक वितरण तसेच वाणिज्य आणि उद्योग मंत्री पीयूष गोयल या समारंभाच्या अध्यक्षस्थानी असतील. रेल्वे आणि वस्त्रोद्योग राज्यमंत्री श्रीमती दर्शना विक्रम जरदोश या देखील कार्यक्रमाच्या प्रमुख पाहुण्या आहेत.
विकास आयुक्त कार्यालय  1965 पासून कुशल कारागिरांसाठी राष्ट्रीय पुरस्कार योजना राबवत आहे आणि 2002 मध्ये शिल्प गुरू पुरस्कार सुरू करण्यात आले. ज्यांनी आपल्या कार्याने आणि समर्पणाने हस्तकलेसाठी योगदान दिले आहे अशा दिग्गज कारागिरांना दरवर्षी हे पुरस्कार प्रदान केले जातात. देशातील समृद्ध आणि वैविध्यपूर्ण हस्तकला वारसा जतन करण्यासाठीच नव्हे तर संपूर्ण हस्तकला क्षेत्राच्या पुनरुत्थानासाठी देखील, हस्तकला क्षेत्रातील उत्कृष्ट कारागिरांना मान्यता देणे, हा या पुरस्कारामागचा प्रमुख उद्देश आहे. पुरस्कार विजेते देशातील जवळपास सर्व राज्ये आणि केंद्र शासित प्रदेशांचे तसेच वेगवेगळ्या ठिकाणच्या विविध कलाकुसरीचे प्रतिनिधित्व करतात.
कोविड महामारीमुळे गेल्या तीन वर्षांपासूनचे न दिले गेलेले पुरस्कार उद्या एकत्रितपणे प्रदान केले जात आहेत.
हस्तकला क्षेत्र देशाच्या अर्थव्यवस्थेत वैशिष्ट्यपूर्ण आणि महत्त्वाची भूमिका बजावते. यातून ग्रामीण आणि निमशहरी भागात मोठ्या प्रमाणात कारागीरांना रोजगार मिळतो आणि सांस्कृतिक वारसा जतन करत देशाला भरीव परकीय चलनही लाभते. हस्तशिल्प क्षेत्र रोजगार निर्मिती आणि निर्यातीत भरीव योगदान देत असते.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 20 जून 2022
|
|
- 196.18 cr vaccine doses have been administered so far under Nationwide Vaccination Drive
- India's Active caseload currently stands at 76,700
- Active cases stand at 0.18%
- Recovery Rate currently at 98.61%
- 8,537 recoveries in the last 24 hours increases Total Recoveries to
- 4,27,07,900
- 12,781 new cases recorded in the last 24 hours
- Daily positivity rate 
- Weekly Positivity Rate 
- 85.81 cr Total Tests conducted so far; 2,96,050 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 196.18  कोटींचा टप्पा पार केला आहे. 2,53,18,438 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.57  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
भारतात सक्रीय रुग्णभार सध्या 76,700 इतका आहे,तो देशाच्या एकूण रुग्णसंख्येच्या तुलनेत 0.18% इतका आहे.
परिणामी, भारतात रुग्ण बरे होण्याचा दर 98.61% आहे.गेल्या 24 तासांत 8,537 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,27,07,900 झाली आहे.
गेल्या 24 तासात 12,781 नव्या कोरोना रुग्णांची नोंद झाली.
गेल्या 24 तासात एकूण 2,96,050 चाचण्या करण्यात आल्या. भारताने आतापर्यंत एकूण 85.81  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 2.62% तर दैनंदिन पॉझिटिव्हिटी दर 4.32% आहे.
इतर अपडेट्स :
S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
नवी दिल्ली, 3 एप्रिल 2023
देशव्यापी लसीकरण मोहिमेअंतर्गत, आतापर्यंत लसीच्या एकूण 220.66 कोटी मात्रा  देण्यात आल्या आहेत.
गेल्या 24 तासात लसीच्या 686 मात्रा देण्यात आल्या.
भारतात सध्या 20,219 उपचाराधीन रुग्ण आहेत.
उपचाराधीन रुग्णांचे प्रमाण 0.05% आहे
कोरोनामुक्तीचा दर सध्या 98.76% आहे
गेल्या 24 तासात 1,800 रुग्ण बरे झाल्यामुळे कोरोनामुक्त झालेल्यांची एकूण संख्या 4,41,75,135 वर पोहोचली आहे.
गेल्या 24 तासात 3,641 नव्या रुग्णांची नोंद झाली
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
कोविड निदानासाठी आतापर्यंत एकूण 92.18 कोटी चाचण्या घेण्यात आल्या; गेल्या 24 तासात 59,512 चाचण्या करण्यात आल्या.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 137
पेयजल आणि स्वच्छता मंत्रालय
“गांधीजींचे विचार आणि स्वच्छता” विषयावर वर्ध्यात चर्चासत्राचे आयोजन
नवी दिल्ली, 29 ऑक्टोबर 2018
पेयजल आणि स्वच्छता मंत्रालयाने महाराष्ट्रातल्या वर्धा येथे एका चर्चासत्राचे आयोजन केले होते. हे चर्चासत्र “गांधीजींची विचारधारा आणि स्वच्छता” आणि या विचारधारेची स्वच्छ भारत मोहीमेअंतर्गत अंमलबजावणी या विषयावर केंद्रीत होते.
या चर्चासत्रात ग्रामीण स्वच्छता, सेंद्रीय कचरा व्यवस्थापन आणि ‘नई तालीम’शी निगडीत प्रतिबंधात्मक स्वच्छता या गांधीजींच्या स्वच्छ एवम् स्वावलंबी संकुल आदी संकल्पनांवर चर्चा झाली. चर्चासत्राच्या उद्घाटनाच्या सत्रात केंद्रीय पेयजल आणि स्वच्छता मंत्रालयाचे सचिव परमेश्वरन अय्यर यांनी परराष्ट्र मंत्रालयाने विकसित केलेल्या आणि 124 देशांचा सहभाग असणाऱ्या “वैष्णव जन ते तेने कहिए” या गांधीजींच्या आवडत्या भजनाची आंतरराष्ट्रीय सांगितिक आवृत्ती सादर केली. गांधीजींचे वास्तव्य असलेल्या सेवाग्रामलाही सहभागी असलेल्यांनी भेट दिली.
महात्मा गांधी आधुनिक काळातले स्वच्छता आणि आरोग्य या विचारांचे सर्वात खंदे पुरस्कर्ते होते. उघड्यावर प्रातर्विधी करण्याबाबत होणारी मानखंडना आणि अस्वच्छ स्थितीत जगणं हे महात्माजींनी जाणले होतेच, पण यामुळे पर्यावरणाचा होणारा ऱ्हासही समजून घेतला होता. पंतप्रधान नरेंद्र मोदी यांनी महात्माजींच्या सुरक्षित स्वच्छता सवयींबाबतच्या गांधीजींच्या या तत्वज्ञानावर आधारित स्वच्छता मोहीम ही देशाच्या विकासाच्या कार्यक्रमाच्या अग्रभागी ठेऊन 2014 मध्ये स्वच्छ भारत मोहिमेचा प्रारंभ केला. आज स्वच्छ भारत मोहीम जन आंदोलन बनली असून, ग्रामीण भागातील स्वच्छतेच्या क्षेत्रात उल्लेखनीय प्रगती झाली आहे. ग्रामीण भागातील स्वच्छतेच्या व्याप्तीत 2014 मधल्या 39 टक्क्यांवरुन 95 टक्क्यांपर्यंत वाढ झाली आहे. 5 लाख 15 हजार खेड्यात 8 कोटी 7 लाख शौचालये बांधण्यात आली असून, 530 जिल्हे आणि 25 राज्ये तसेच केंद्रशासित प्रदेश उघड्यावर शौचमुक्त झाल्याचे जाहीर करण्यात आले आहे.
महासंचालक  अक्षय राऊत, अतिरिक्त मुख्य सचिव श्यामलाल गोपाळ तसेच सोहन पंड्या, डॉ. टी. करुणाकरन, प्रिती जोशी आणि कनकभाई गांधी हे गांधी तत्वज्ञान विषयक ज्येष्ठ विचारवंत या चर्चासत्राला उपस्थित होते.
N.Sapre/J.Patankar/P.Malandkar
(Visitor Counter : 137
पंतप्रधान कार्यालय
भूतानच्या पंतप्रधानांच्या भारत दौऱ्यादरम्यान पंतप्रधानांनी दिलेले निवेदन
नवी दिल्ली, 28 डिसेंबर 2018
सन्मानीय पंतप्रधान डॉक्टर लोटे शेरिंग, भूतानहून इथे आलेले आपण सर्व विशेष अतिथी,
मित्रांनो,
हे वर्ष भारत आणि भूतानच्या राजनैतिक संबंधांचे सुवर्ण जयंती वर्ष आहे. या ऐतिहासिक आणि शुभ वर्षात पंतप्रधान डॉक्टर लोटे यांचे भारतात स्वागत करणे, आनंद देणारे आहे. भूतानमध्ये यावर्षी झालेल्या सार्वत्रिक निवडणुकांच्या यशस्वी आयोजनाबद्दल भूतान सरकार आणि भूतानच्या जनतेचे मी अभिनंदन करतो. या निवडणुकांमध्ये मिळालेल्या यशासाठी पंतप्रधान डॉक्टर लोटे यांचे माझ्याकडून अभिनंदन आणि त्यांना शुभेच्छा. त्यांच्या नेतृत्वाखाली भूतान यश आणि समृद्धीच्या वाटेवर प्रगती करत राहील, असा मला विश्वास आहे.
मित्रांनो,
पंतप्रधान डॉक्टर लोटे यांनी भूतानसाठी त्यांनी आखलेल्या ‘नॅरोइंग द गॅप’ बाबत मला सविस्तर माहिती दिली. त्यांच्या दूरदृष्टीचे मी कौतुक करतोच शिवाय त्यांचा दृष्टीकोन माझ्या ‘सबका साथ, सबका विकास’ दृष्टीकोनाशी मिळताजुळता असल्याबद्दल मला आनंद वाटत आहे. भूतानच्या विकासात भारत नेहमीप्रमाणेच एक विश्वासू मित्र आणि भागीदाराची भूमिका बजावेल, असे आश्वासन मी पंतप्रधानांना दिले आहे. भूतानच्या 12 व्या पंचवार्षिक योजनेत भारत चार हजार पाचशे कोटी रुपयांचे योगदान देईल. हे योगदान भूतानच्या गरजा आणि प्राथमिकतांना अनुरुप असेल.
भारत आणि भूतानच्या सहकार्याच्या प्रदीर्घ इतिहासात जलविद्युत प्रकल्पात सहकार्य हा महत्वाचा भाग राहिला आहे. या महत्वाच्या क्षेत्रातील सर्व संबंधित प्रकल्पातील सहकार्याबाबत आज आम्ही आढावा घेतला. मान्ग-देछू प्रकल्पाचे काम लवकरच पूर्ण होणार आहे, ही आनंदाची बाब आहे. या प्रकल्पाच्या प्रशुल्काबाबतही सहमती झाली आहे. इतर प्रकल्पांबाबतही समाधानकारक प्रगती सुरु आहे आणि सर्व प्रकल्पांना आम्ही दोघे अधिक गती देऊ इच्छितो. आमच्या सहकार्यातला एक नवा पैलू अंतराळ विज्ञानाचा आहे. दक्षिण आशियाई उपग्रहाचा लाभ घेण्यासाठी इस्रोद्वारा भूतानमध्ये बांधण्यात येणारे साउंड स्टेशनही लवकरच तयार होत आहे, ही आनंदाची बाब आहे. हा प्रकल्प पूर्ण झाल्यामुळे भूतानच्या दुर्गम क्षेत्रातही हवामानाची माहिती, टेलिमेडिसीन आणि आपत्ती निवारणासारख्या कामात मदत मिळेल.
मित्रांनो,
पंतप्रधान डॉक्टर लोटे यांनी आज मला एक आनंदाची बातमी दिली आहे. लवकरच ‘रुपे कार्ड्स’ सुरु करण्याचा निर्णय भूतान सरकारने घेतला आहे. महोदय, या निर्णयासाठी तुमचे हार्दिक आभार. यामुळे दोन्ही देशांमधल्या नागरिकांमधले संबंध अधिक दृढ होतील.
महोदय,
आपण आपल्या पहिल्या परदेश दौऱ्यासाठी भारताची निवड केली. चार वर्षांपूर्वी पंतप्रधान म्हणून मी पहिला परदेश दौरा भूतानचा केला होता. एकमेकांसोबत सहकार्य वृद्धिंगत करण्यासोबत विकासाच्या वाटेवर एकमेकांच्या साथीने पुढे जाणे, हे आपल्या एकत्रित वचनबद्धतेचे प्रतीक आहे.
तुमचा भारत दौरा आपल्या संबंधांना एक नवी गती देण्यात यशस्वी ठरेल, असा मला विश्वास आहे. मी पुन्हा एकदा तुमचे आणि तुमच्या प्रतिनिधीमंडळाचे भारतात हार्दिक स्वागत करतो.
धन्यवाद!
ताशी देलेग!
B.Gokhale/S.Kakade/P.Malandkar
(Visitor Counter : 61
आरोग्य आणि कुटुंब कल्याण मंत्रालय
कोविड-19 अद्ययावत माहिती
भारतात 102 दिवसांनंतर 40,000 पेक्षा कमी नव्या रुग्णांची नोंद
गेल्या 24 तासात 37,566 नव्या रुग्णांची नोंद
देशात उपचाराधीन रुग्णांच्या संख्येत घट होऊन ही संख्या 5,52,659
उपचाराधीन रुग्ण, एकूण रुग्णसंख्येच्या 1.82%
देशात आतापर्यंत एकूण 2,93,66,601 रुग्ण कोरोनामुक्त
गेल्या 24 तासात 56,994 जण बरे झाले
सलग 47 व्या दिवशी दैनंदिन नव्या रुग्णांपेक्षा दैनंदिन बरे होणाऱ्यांची संख्या जास्त
रुग्ण बरे होण्याचा दर 96.87% झाला आहे.
साप्ताहिक पॉझीटीव्हिटी दर 5% पेक्षा कमी झाला असून सध्या हा दर 2.74%
दैनंदिन पॉझीटीव्हिटी दर 2.12%, सलग 22 व्या दिवशी हा दर 5% पेक्षा कमी
चाचण्यांच्या क्षमतेत अधिक वाढ झाली असून एकूण 40.81 कोटी चाचण्या करण्यात आल्या.
राष्ट्रव्यापी लसीकरण अभियानाअंतर्गत आतापर्यंत लसींच्या 32.90 कोटी मात्रा देण्यात आल्या.
सांस्कृतिक मंत्रालय
राष्ट्रीय दिनदर्शिका या विषयावरील दोन दिवसीय राष्ट्रीय परिषदेच्या पूर्वतयारीबाबत माहिती देणाऱ्या एका विशेष कार्यक्रमाचे मुंबई विद्यापीठात आयोजन
मुंबई, दि.11 एप्रिल 2022
राष्ट्रगीत हे जसे राष्ट्रीय अस्मितेच्या प्रकटीकरणाचे प्रतीक आहे तसेच राष्ट्रीय दिनदर्शिका हे देखील विस्मृतीत गेलेले प्रतीक आहे. त्याची वैज्ञानिकता लक्षात घेता मुंबई विद्यापीठाने आपल्या सर्व अधिकृत व्यवहारांमध्ये राष्ट्रीय दिनदर्शिकेचा वापर करण्याचे ठरविले आहे, अशी घोषणा मुंबई विद्यापीठाचे प्रकुलगुरू डॉ. रवींद्र कुलकर्णी यांनी आज येथे केली.
राष्ट्रीय दिनदर्शिका या विषयावरील देशव्यापी परिषदेची माहिती देण्याकरिता एका विशेष कार्यक्रमाचे आयोजन आज विद्यापीठाच्या कलिना संकुलातील ग्रीन टेक्नॉलॉजी सेंटरच्या सभागृहात करण्यात आले होते. त्याप्रसंगी श्रोत्यांना संबोधित करताना डॉ. कुलकर्णी यांनी ही घोषणा केली.
विज्ञान भारतीचे राष्ट्रीय संघटन सचिव जयंत सहस्रबुद्धे, विज्ञान प्रसारचे ज्येष्ट वैज्ञानिक डॉ. अरविंद रानडे, राष्ट्रीय दिनदर्शिका प्रचार मंचच्या पदाधिकारी माजी सनदी अधिकारी लीना मेहेंदळे, विद्यापीठाच्याच सेंटर फॉर एक्सलन्स इन बेसिक सायन्सेसचे संचालक डॉ. व्ही के जैन आणि याच केंद्रातील प्राध्यापक डॉ. आनंद होता यांनी यावेळी आपले विचार व्यक्त केले.
परकीय आक्रमकांनी देशाला गुलामगिरीच्या बेड्यांत जखडून टाकताना देशाची अस्मितादर्शक प्रतिके नष्ट करण्याचा प्रयत्न केला. त्यातूनच ग्रेगरियन कॅलेन्डरसारखी अवैज्ञानिक प्रतिके रूढ केली गेली. परकीय राज्यकर्त्यांच्या या व्यूहातून बाहेर पडण्याकरिता स्वतंत्र भारताच्या पहिल्या लोकनियुक्त सरकारने शास्त्रज्ञांची समिती नियुक्त करून शास्त्रशुद्ध दिनदर्शिका तयार करून घेतली. संसदेने तिचा स्वीकार करताना तिच्यावर अधिकृत राष्ट्रीय दिनदर्शिका म्हणून मान्यतेची मोहोर उमटवली. या घटनेला ६५ वर्षे पूर्ण झाली तरीही ती दिनदर्शिका अद्याप सर्वसामान्यांच्या दैनंदिन वापरात आलेली नाही, ही खेदाची बाब आहे, असे जयंत सहस्रबुद्धे म्हणाले आणि या दिनदर्शिकेच्या प्रसाराच्या मोहिमेत सर्वांनी सामिल होण्याचे आवाहन केले.
22 मार्च  रोजी नववर्ष सुरू होणाऱ्या भारतीय राष्ट्रीय दिनदर्शिकेच्या शास्त्रीय बाबी तसेच अन्य वेगवेगळ्या पैलूंवर चर्चा करण्याकरिता २२ व २३ एप्रिल २०२२  या दिवशी मध्यप्रदेशातील उज्जैन येथे दोन दिवसीय राष्ट्रीय परिषदेचे आयोजन करण्यात आले आहे. या परिषदेबद्दल अधिक माहिती bharatcalendar.in या संकेतस्थळावर मिळू शकेल, तसेच तिथेच या परिषदेसाठी नावनोंदणीची सुविधाही उपलब्ध आहे, असेही सहस्रबुद्धे म्हणाले.
संरक्षण मंत्रालय
कोविड महामारीच्या काळामध्ये गोवा पोलिसांची कौतुकास्पद कामगिरी - श्रीपाद नाईक
अत्याधुनिक जीवन सहाय्यक रूग्णवाहिका गोवा पोलिसांच्या स्वाधीन
नवी दिल्ली , 23 नोव्हेंबर 2020
कोरोना महामारीच्या काळामध्ये गोवा पोलिसांनी अतिशय कौतुकास्पद कामगिरी केली, त्याच्या परतफेड म्हणून सीएसआरच्या माध्यमातून गोवा शिपयार्डच्या वतीने गोवा पोलिस दलाला अत्याधुनिक जीवन सहाय्यक रूग्णवाहिका देण्यात आली. या रूग्णवाहिकेची किंमत 23.80 लाख रूपये आहे. बंगलुरूस्थित भारत इलेक्ट्रिॉनिक्स लिमिटेडने  ही गाडी तयार केली असून त्यामध्ये कर्करोग निदान करण्यासाठी आवश्यक असलेली 2.50 कोटीची अत्याधुनिक वैद्यकीय यंत्रणा बसविण्यात आली आहे, अशी माहिती आयुष राज्यमंत्री  आणि संरक्षण राज्य मंत्री श्रीपाद नाईक यांनी दिली.
पणजी पोलिस मुख्यालयामध्ये जीवन सहाय्यक रूग्णवाहिका गोवा पोलिसांकडे हस्तांतरित करण्यात आली. यावेळी गोव्याचे मुख्यमंत्री डॉ. प्रमोद सावंत, पोलिस महासंचालक मुकेशकुमार मीना, गोवा शिपयार्डचे अध्यक्ष आणि व्यवस्थापकीय संचालक सीएमडीई बी.बी.नागपाल उपस्थित होते.
M.Chopade/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
पंतप्रधान कार्यालय
गेल्या महिन्याच्या मन की बात भागाचे मनोरंजक पैलू उलगडणारी पुस्तिका पंतप्रधानांनी केली सामायिक
पंतप्रधान नरेंद्र मोदी यांनी मागील महिन्याच्या #MannKiBaat भागाचे मनोरंजक पैलू उलगडणारी एक पुस्तिका सामायिक केली आहे. या पुस्तिकेत गेल्या महिन्याच्या मन की बात भागात प्रसारित झालेल्या मुलाखती आहेत. या महिन्याचा ‘मन की बात ‘ हा कार्यक्रम 27 मार्च 2022 रोजी सकाळी 11 वाजता होणार असल्याची माहितीही पंतप्रधानांनी दिली.
एका ट्विटमध्ये पंतप्रधान म्हणाले;
"ही एक संक्षिप्त पुस्तिका आहे जी गेल्या महिन्याच्या #MannKiBaat भागाचे वैशिष्ट्यपूर्ण पैलू उलगडून दाखवते ज्यात गेल्या भागात सहभागी/ उल्ल्ख झालेल्या काही व्यक्तींच्या मुलाखतींचा समावेश आहे.
या महिन्याच्या 27 तारखेला सकाळी 11 वाजता होणाऱ्या कार्यक्रमात सामील होण्यासाठी तुमची वाट पाहत आहे." http://davp.nic.in/ebook/mib/mannkibaat/index.html